Tužba podnesena 27. prosinca 2013. – Chair Entertainment Group protiv OHIM-a – Libelle (SHADOW COMPLEX)
(Predmet T-717/13)
Jezik na kojem je tužba podnesena: engleski
Stranke
Tužitelj: Chair Entertainment Group LLC (Utah, Sjedinjene Američke Države) (zastupnik: E. Armijo Chávarri, odvjetnik)
Tuženik: Ured za usklađivanje na unutarnjem tržištu (žigovi i dizajni)
Druga stranka u postupku pred žalbenim vijećem: Libelle AG (Stuttgart, Njemačka)
Tužbeni zahtjev
Tužitelj od Općeg suda zahtijeva da:
poništi odluku drugog žalbenog vijeća Ureda za usklađivanje na unutarnjem tržištu (žigovi i dizajni) od 1. listopada 2013. u predmetu R 776/2011-2;
naloži tuženiku snošenje troškova postupka.
Tužbeni razlozi i glavni argumenti
Podnositelj prijave žiga Zajednice: Tužitelj
Predmetni žig Zajednice: Verbalni žig “SHADOW COMPLEX” za proizvode i usluge iz razreda 9. – prijava za registraciju žiga Zajednice br. 8 235 434
Nositelj žiga ili znaka navedenog u postupku prigovora: Druga stranka u postupku pred žalbenim vijećem
Navedeni žig ili znak u prigovoru: Verbalni žig “DBShadow” za proizvode i usluge iz razreda 9. i 42. – registracija žiga Zajednice br. 1 457 944, verbalni žig “BusinessShadow” za proizvode i usluge iz razreda 9. i 42. – registracija žiga Zajednice br. 3 749 439, njemački verbalni žig “BusinessShadow” za proizvode i usluge iz razreda 9. i 42. i njemački verbalni žig “FSShadow” za proizvode i usluge iz razreda 9. i 42.
Odluka Odjela za prigovore: Prigovor je prihvaćen
Odluka žalbenog vijeća: Žalba je odbijena
Tužbeni razlozi: Povreda članka 8. stavka 1. točke (b) Uredbe o žigu Zajednice